pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-จีนกระชับความร่วมมือเพื่อสร้างความเชื่อมั่นในการพัฒนาการท่องเที่ยวเชิงคุณภาพ
วันศุกร์ที่ 16 มิถุนายน 2560
ไทย-จีนกระชับความร่วมมือเพื่อสร้างความเชื่อมั่นในการพัฒนาการท่องเที่ยวเชิงคุณภาพ
ไทย-จีนกระชับความร่วมมือเพื่อสร้างความเชื่อมั่นในการพัฒนาการท่องเที่ยวเชิงคุณภาพ
วันนี้ (16 มิย 60) เวลา 17.30 น พลเอก ธนะศักดิ์ ปฏิมาประกร รองนายกรัฐมนตรี ประชุมร่วมกับ นายหวัง เสี่ยวเฟิน รองประธานสํานักงานการท่องเที่ยวแห่งสาธารณรัฐประชาชนจีน พร้อมด้วยคณะทํางานประสานความร่วมมือใน
การกํากับดูแลการท่องเที่ยวไทย-จีน ณ โรงแรมดาราเทวี จ. เชียงใหม่
เพื่อให้การทํางานร่วมกันคล่องตัวมีประสิทธิภาพมากขึ้น จึงได้มอบหมายให้อธิบดีกรมการท่องเที่ยวทั้งสองฝ่าย เป็นผู้ประสานงานหลักของทั้งสองฝ่าย
ทั้งนี้ ฝ่ายจีนยินดีสนับสนุนการจัดปีท่องเที่ยวแห่งชาติ และจะไปหารือ เพื่อเตรียมเสนอในการประชุมครั้งต่อไปในเดือนพฤศจิกายน ที่กรุงปักกิ่ง
รองนายกรัฐมนตรีกล่าวหวังเป็นอย่างยิ่งว่าความสัมพันธ์ของทั้งสองประเทศจะแน่นแฟ้นยิ่งๆขึ้น เราจะดูแลนักท่องเที่ยวจีนเป็นอย่างดีเหมือนญาติ และจะเร่งดําเนินการทันทีหากมีการร้องเรียนใดๆ ด้านการท่องเที่ยว
ท้องถิ่นทุกแห่งจะต้อนรับดูแลด้วยคุณภาพที่มีมาตรฐาน ด้วยการเป็น "เจ้าบ้านที่ดี" ในขณะที่ตํารวจจะเป็นฝ่ายสนับสนุน อํานวยความสะดวกและดูแลความปลอดภัย
นายหวัง เสี่ยวเฟิน กล่าวว่า ที่ประเทศจีนมีการจัดระเบีนบ และตรวจสอบบริษัทนําเที่ยวกว่า 13,000 บริษัท ปรากฎว่า มี 700 บริษัทเข้าข่ายมีความผิด และมีจํานวน 400 ถูกลงโทษ และบางแห่งถูกยกเลิก หรือสั่งปิดกิจการ มีผลให้นักท่องเที่ยวลดลงไปบ้างเช่น ที่ยุนนาน 40% เสฉวน 30% ผลจากการเข้มงวดทําให้มีการปรับปรุงตัวเข้าสู่มาตรฐาน ทําให้มีคุณภาพมากขึ้น ปัจจุบันนี้ที่ มณฑลไหหลํา คืนสู่ปรกติแล้ว ในขณะที่ ยูนนาน ค่อยๆ ฟื้นตัวกลับขึ้นมา
และในโอกาสนี้จีนยังได้ชื่นชมตํารวจท่องเที่ยวไทย ว่ามีประสิทธิภาพอยู่ในระดับต้นๆ ของโลก และขอเชิญไปแลกเปลี่ยนในการประชุมครั้งหน้าด้วย
รัฐบาลไทย-ข่าวทำเนียบรัฐบาล-พระสงฆ์และผู้แสวงบุญ กลับจากอินเดีย แยกเข้าสู่กระบวนการคัดกรองและควบคุมโรคของรัฐ [กระทรวงกลาโหม]
วันศุกร์ที่ 24 เมษายน 2563
พระสงฆ์และผู้แสวงบุญ กลับจากอินเดีย แยกเข้าสู่กระบวนการคัดกรองและควบคุมโรคของรัฐ [กระทรวงกลาโหม]
พระสงฆ์และผู้แสวงบุญ กลับจากอินเดีย แยกเข้าสู่กระบวนการคัดกรองและควบคุมโรคของรัฐ
พล.ท.คงชีพ ตันตระวาณิชย์ โฆษก กห. เปิดเผยว่า ระหว่าง 24 - 25 เม.ย.63 พระสงฆ์ จํานวน 226 รูป รวมทั้งแม่ชี ผู้แสวงบุญ และผู้ตกค้างในอินเดีย จํานวน 116 คน ณ เมืองกัลกัตตา ประเทศอินเดีย จะเดินทางกลับไทย โดยสายการบิน Air Asia (เช่าเหมาลํา) จํานวน 2 เที่ยวบิน ในเส้นทางคยา - กรุงเทพฯ ( ท่าอากาศยานนานาชาติดอนเมือง )
ทั้งหมดจะเดินทางถึงประเทศไทย เที่ยวบินแรกใน 24 เม.ย.63 เวลา 1510 และเที่ยวบินถัดไปใน 25 เม.ย.63 เวลา 1510 โดยพระสงฆ์ทุกรูป รวมทั้งผู้แสวงบุญทั้งหมด จะต้องเข้าสู่กระบวนการคัดกรองโรค ณ ท่าอากาศยานนานาชาติดอนเมือง และเข้าสู่มาตรการกักตัวควบคุมโรคของรัฐในสถานที่ที่กําหนด โดยดําเนินการแยกพระสงฆ์ทุกรูป เข้าพักในพื้นที่ H2do Residence จว.สมุทรปราการ อยู่ในการกํากับของพระสังฆาธิการในพื้นที่ สําหรับผู้แสวงบุญทั้งหมด แยกเข้าพัก ณ รร.รัตนโกสินทร์ กทม. ภายใต้การดูแลของทุกส่วนราชการที่เกี่ยวข้อง
.........
รัฐบาลไทย-ข่าวทำเนียบรัฐบาล-บทความ "สป.ศธ.อวดโฉมผลงานรอบ 4 ปี "ปฏิรูปการศึกษา" ตอบโจทย์แผนชาติ"
วันศุกร์ที่ 1 กุมภาพันธ์ 2562
บทความ "สป.ศธ.อวดโฉมผลงานรอบ 4 ปี "ปฏิรูปการศึกษา" ตอบโจทย์แผนชาติ"
กระทรวงศึกษาธิการ โดยสํานักงานปลัดกระทรวงศึกษาธิการ เผยแพร่บทความ "สป.ศธ.อวดโฉมผลงานรอบ 4 ปี "ปฏิรูปการศึกษา" ตอบโจทย์แผนชาติ" ในหนังสือพิมพ์ ASTVmanager ฉบับวันที่ 1 กุมภาพันธ์ 2562
กระทรวงศึกษาธิการ โดยสํานักงานปลัดกระทรวงศึกษาธิการ เผยแพร่บทความ "สป.ศธ.อวดโฉมผลงานรอบ 4 ปี "ปฏิรูปการศึกษา" ตอบโจทย์แผนชาติ" ในหนังสือพิมพ์ASTVmanagerฉบับวันที่ 1 กุมภาพันธ์ 2562
Writtenby
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศฯ แต่งตั้ง ๕ ผู้บริหารระดับสูง ศธ.
วันศุกร์ที่ 12 ตุลาคม 2561
ราชกิจจานุเบกษา เผยแพร่ประกาศฯ แต่งตั้ง ๕ ผู้บริหารระดับสูง ศธ.
โปรดเกล้าฯ แต่งตั้งผู้บริหารระดับสูงกระทรวงศึกษาธิการ ๕ รายแล้ว มีผลตั้งแต่ ๑ ตุลาคม ๒๕๖๑
ราชกิจจานุเบกษา เมื่อวันที่ ๑๐ ตุลาคม ๒๕๖๑ เผยแพร่ประกาศสํานักนายกรัฐมนตรี เรื่อง แต่งตั้งข้าราชการพลเรือนสามัญ มีพระราชโองการโปรดเกล้าโปรดกระหม่อม ให้ข้าราชการพลเรือนสามัญ สังกัดกระทรวงศึกษาธิการ พ้นจากตําแหน่งเดิม และแต่งตั้งให้ดํารงตําแหน่งประเภทบริหารระดับสูง จํานวน ๕ ราย ดังนี้
๑. นางวัฒนาพร ระงับทุกข์ พ้นจากตําแหน่ง รองปลัดกระทรวง สํานักงานปลัดกระทรวง และแต่งตั้งให้ดํารงตําแหน่ง รองเลขาธิการสภาการศึกษา สํานักงานเลขาธิการสภาการศึกษา
๒. นายอํานาจ วิชยานุวัติ พ้นจากตําแหน่ง ผู้ตรวจราชการกระทรวง สํานักงานปลัดกระทรวง และแต่งตั้งให้ดํารงตําแหน่ง รองปลัดกระทรวง สํานักงานปลัดกระทรวง
๓. นางสาวอุษณีย์ ธโนศวรรย์ พ้นจากตําแหน่ง รองเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน และแต่งตั้งให้ดํารงตําแหน่ง เลขาธิการคณะกรรมการข้าราชการครูและบุคลากรทางการศึกษา สํานักงานคณะกรรมการข้าราชการครูและบุคลากรทางการศึกษา สํานักงานปลัดกระทรวง
๔. นายศรีชัย พรประชาธรรม พ้นจากตําแหน่ง รองเลขาธิการคณะกรรมการการอาชีวศึกษา สํานักงานคณะกรรมการการอาชีวศึกษา และแต่งตั้งให้ดํารงตําแหน่ง เลขาธิการสํานักงานส่งเสริมการศึกษานอกระบบและการศึกษาตามอัธยาศัย สํานักงานปลัดกระทรวง
๕. นายณรงค์ แผ้วพลสง พ้นจากตําแหน่ง ศึกษาธิการภาค สํานักงานศึกษาธิการภาค ๑๕ (เชียงใหม่) สํานักงานปลัดกระทรวง และแต่งตั้งให้ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ ๑ ตุลาคม พ.ศ. ๒๕๖๑ เป็นต้นไป
ประกาศ ณ วันที่ ๑๐ ตุลาคม พ.ศ. ๒๕๖๑
ผู้รับสนองพระราชโองการ
พลเอก ประยุทธ์ จันทร์โอชา นายกรัฐมนตรี
อ่านเพิ่มเติมราชกิจจานุเบกษา
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ปลัดแรงงาน เยี่ยมศูนย์ฟื้นฟูสมรรถภาพคนงานภาค 2 ระยอง ชู"ไม่ทิ้งใครไว้ข้างหลัง"
วันเสาร์ที่ 12 พฤษภาคม 2561
ปลัดแรงงาน เยี่ยมศูนย์ฟื้นฟูสมรรถภาพคนงานภาค 2 ระยอง ชู"ไม่ทิ้งใครไว้ข้างหลัง"
"ปลัดแรงงาน" ลงพื้นที่จังหวัดระยอง เยี่ยมศูนย์ฟื้นฟูสมรรถภาพคนงานภาค 2 เน้น ทํางานโดยใช้เครือข่ายช่วยบูรณาการหน่วยงานในพื้นที่
ถือประโยชน์ประชาชนเป็นที่ตั้ง คนงานต้องได้รับการดูแลทั้ง จิตใจและสังคม สุขภาพและการแพทย์ และด้านอาชีพให้ครบถ้วยทุกมิติ โดยไ
นายจรินทร์ จักกะพาก ปลัดกระทรวงแรงงานได้เยี่ยมชมการดําเนินงานของศูนย์ฟื้นฟูสมรรถภาพคนงาน ภาค 2 พร้อมกับคณะกรรมการประกันสังคมและที่ปรึกษา ในคราวการประชุมสัญจร ครั้งที่ 3/2561 ณ จังหวัดระยอง ในการนี้ ปลัดกระทรวงแรงงาน ได้ชื่นชมการดําเนินการของศูนย์ฟื้นฟูสมรรถภาพคนงาน โดยให้เน้นย้ําการฟื้นฟูคนงานที่ได้รับบาดเจ็บหรือทุพพลภาพจากการทํางานให้ได้รับการดูแลทั้งด้านจิตใจและสังคมด้านสุขภาพและการแพทย์ และด้านอาชีพ
นอกจากนี้ยัง ได้มอบนโยบายการดําเนินงานของศูนย์ฯ ว่าจะต้องขยายขอบเขตการให้บริการพร้อมทั้งให้ศึกษาความเป็นไปได้ โดยถือระเบียบ และประโยชน์ประชาชนและผู้ประกันตนเป็นหลัก ซึ่งจะต้องทํางานโดยบูรณาการกับหน่วยงานทั้งในส่วนกลาง ส่วนภูมิภาคและส่วนท้องถิ่น ทํางานในลักษณะเครือข่ายแบบประชารัฐ เพื่อทําประโยชน์ให้กับพี่น้องประชาชนและสังคมส่วนรวมต่อไป
ทั้งนี้ การพัฒนาฟื้นฟูคนงานจะต้องพิจารณาถึงความเหมาะสมและสอดคล้องกับสถานการณ์ปัจจุบันเพื่อให้คนงานดังกล่าวสามารถดํารงชีวิตอยู่ในสังคมได้อย่างปกติสุขและมีงานทําอย่างมีศักดิ์ศรี ท้ายสุดได้เน้นย้ํานโยบายของรัฐบาลที่มุ่งพัฒนาประเทศโดยไม่ทิ้งใครไว้ข้างหลัง เพื่อลดความเหลื่อมล้ําและสร้างความเป็นธรรมในสังคม
---------------------------------
กองเผยแพร่และประชาสัมพันธ์/
12 พฤษภาคม 2561
รัฐบาลไทย-ข่าวทำเนียบรัฐบาล-นายกรัฐมนตรีหารือนายกรัฐมนตรีญี่ปุ่นในโอกาสการเข้าร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
วันพุธที่ 23 ตุลาคม 2562
นายกรัฐมนตรีหารือนายกรัฐมนตรีญี่ปุ่นในโอกาสการเข้าร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
นายกรัฐมนตรีหารือนายกรัฐมนตรีญี่ปุ่นในโอกาสการเข้าร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น
วันนี้ (23 ตุลาคม 2562) เวลา 12.30 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี พบหารือทวิภาคีกับนายชินโซ อาเบะ (H.E. Mr. Shinzo Abe) นายกรัฐมนตรีญี่ปุ่น ในห้วงการเข้าร่วม พระราชพิธีบรมราชาภิเษกของสมเด็จพระจักรพรรดิแห่งญี่ปุ่น ณ ทําเนียบรับรองของรัฐบาลญี่ปุ่น (State Guesthouse) สรุปสาระสําคัญดังนี้
นายกรัฐมนตรี กล่าวในนามของรัฐบาลและประชาชนไทย แสดงความยินดี เนื่องในโอกาสพระราชพิธีบรมราชาภิเษกของสมเด็จพระจักรพรรดิแห่งญี่ปุ่น โดยนายกรัฐมนตรีชื่นชมรัฐบาลญี่ปุ่นที่จัดพระราชพิธีได้อย่างสมพระเกียรติ ปีนี้ถือเป็นปีมหามงคลของทั้งไทยและญี่ปุ่น โดยไทยได้จัดพระราชพิธีพระบรมราชาภิเษกเมื่อเดือนพฤษภาคมที่ผ่านมา นอกจากนี้ นายกรัฐมนตรีแสดงความเชื่อมั่นว่า ภายใต้การนําและกํากับดูแลของนายกรัฐมนตรีอาเบะ และการบริหารจัดการภัยพิบัติที่เป็นเลิศของรัฐบาลญี่ปุ่น จะทําให้ญี่ปุ่นจะสามารถฟื้นตัวจากเหตุการณ์ไต้ฝุ่นฮากิบิสได้อย่างรวดเร็ว
นายกรัฐมนตรีญี่ปุ่นขอบคุณนายกรัฐมนตรีที่มาร่วมงานพระราชพิธีบรมราชาภิเษกของของสมเด็จพระจักรพรรดิ แห่งญี่ปุ่น และหวังว่าจะพบกันในการประชุมสุดยอดอาเซียน ครั้งที่ 35 (ASEAN Summit) ในต้นเดือน พฤศจิกายนนี้
ทั้งสองฝ่ายเห็นพ้องที่จะร่วมมือเพื่อผลักดันประเด็นความร่วมมือ ทั้งการพัฒนาทรัพยากรมนุษย์ การส่งเสริม การลงทุน และการยกระดับอุตสาหกรรมเป้าหมายใน EEC การพัฒนาเมืองอัจฉริยะ การบริหารจัดการสิ่งแวดล้อม การส่งเสริมการค้าเสรี และความร่วมมือในการพัฒนาประเทศที่สาม รวมทั้งเห็นพ้องจะเร่งผลักดันการเจรจา RCEP ให้สําเร็จ รวมทั้งขยายผลความร่วมมือลุ่มน้ําโขงกับญี่ปุ่น และการเข้าร่วม TPP
ในตอนท้าย นายกรัฐมนตรีกล่าวถึงความพร้อมของไทย ในการจัดการประชุมผู้นํากรอบความร่วมมือ ลุ่มน้ําโขงกับญี่ปุ่น ครั้งที่ 11 ในฐานะประธานร่วมกับญี่ปุ่น ในวันที่ 4 พฤศจิกายนนี้ที่กรุงเทพฯ โดย ไทยมุ่งมั่นที่จะทํางานอย่างใกล้ชิดกับญี่ปุ่นในการขับเคลื่อนการดําเนินการภายใต้ยุทธศาสตร์กรุงโตเกียว ค.ศ. 2018 และข้อริเริ่มลุ่มน้ําโขงเพื่อการพัฒนาที่ยั่งยืน ค.ศ. 2030
จากนั้นในเวลา 18.00 น. นายกรัฐมนตรีและภริยาเข้าร่วมงานเลี้ยงอาหารค่ําที่นายชินโซ อาเบะ นายกรัฐมนตรีญี่ปุ่น และภริยา เป็นเจ้าภาพเลี้ยง เพื่อเป็นเกียรติแก่ผู้เข้าร่วมพระราชพิธีบรมราชาภิเษกของสมเด็จพระจักรพรรดิแห่งญี่ปุ่น ณ โรงแรมนิวโอตานิ โตเกียว
ในเวลา 00.20 น. ของวันพฤหัสบดีที่ 24 ตุลาคม 2562 นายกรัฐมนตรีและภริยา พร้อมด้วยคณะ จะเดินทางออกจากท่าอากาศยานฮาเนดะ กรุงโตเกียว ญี่ปุ่น โดยจะเดินทางถึงท่าอากาศยานสุวรรณภูมิ จังหวัดสมุทรปราการในเวลา 04.50 น. ในวันเดียวกัน
รัฐบาลไทย-ข่าวทำเนียบรัฐบาล-ไทย-อินเดีย พร้อมกระชับความร่วมมือในทุกมิติให้ครอบคลุม
วันจันทร์ที่ 11 พฤศจิกายน 2562
ไทย-อินเดีย พร้อมกระชับความร่วมมือในทุกมิติให้ครอบคลุม
ไทย-อินเดีย พร้อมกระชับความร่วมมือในทุกมิติให้ครอบคลุม
วันนี้ (11 พฤศจิกายน 2562) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นางสุจิตรา ทุไร (H.E. Ms. Suchitra Durai) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะ นายเทวัญ ลิปตพัลลภ รัฐมนตรีประจําสํานักนายกรัฐมนตรี ในโอกาสเข้ารับหน้าที่ สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับเอกอัครราชทูตอินเดียฯ พร้อมแสดงความยินดีที่ไทยและอินเดียมีความสัมพันธ์ที่ราบรื่นมาอย่างยาวนาน โอกาสนี้ รัฐมนตรีประจําสํานักนายกรัฐมนตรียังได้กล่าวขอบคุณรัฐบาลอินเดียที่ถวายการต้อนรับ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสเสด็จฯ เยือนอินเดียที่ผ่านมา
เอกอัครราชทูตอินเดียฯ ขอบคุณรัฐบาลไทยที่ให้การต้อนรับนายกรัฐมนตรีอินเดีย ในการเข้าร่วมการประชุมสุดยอดอาเซียน (ASEAN Summit) ครั้งที่ 35 ที่ผ่านมา เป็นโอกาสการยกระดับความสัมพันธ์ของทั้งสองประเทศให้มีความใกล้ชิดมากขึ้น และขอบคุณรัฐบาลที่ให้ความร่วมมือกับอินเดียมาโดยตลอด โดยเฉพาะด้านเศรษฐกิจ ไทยถือว่าเป็นประเทศคู่ค้าสําคัญที่มีศักยภาพของอินเดีย จึงเห็นควรพัฒนาความร่วมมือทางด้านเศรษฐกิจระหว่างกันมากขึ้น
ทั้งสองฝ่ายเห็นพ้องการกระชับความร่วมมือในทุกด้าน ได้แก่ ด้านสังคมวัฒนธรรม ด้านการศึกษา และความมั่นคง โดยเฉพาะอย่างยิ่งด้านการท่องเที่ยว ไทยขอบคุณรัฐบาลอินเดียที่ดูแลนักท่องเที่ยวไทยที่เดินทางไปยังอินเดีย และสนับสนุนชาวอินเดียให้มาท่องเที่ยวยังประเทศไทย ทั้งนี้ รัฐมนตรีประจําสํานักนายกรัฐมนตรีพร้อมสนับสนุนให้นักท่องเที่ยวอินเดียเดินทางมายังไทยเพิ่มมากขึ้น
ทั้งนี้ รัฐมนตรีประจําสํานักนายกรัฐมนตรียืนยันให้การสนับสนุนและให้ความร่วมมือกับอินเดียครอบคลุมในทุกมิติ เพื่อเป็นโอกาสยกระดับความสัมพันธ์ไทยกับอินเดียให้แน่นแฟ้นยิ่งขึ้น
*************
รัฐบาลไทย-ข่าวทำเนียบรัฐบาล-ร่าง พ.ร.บ.สภาองค์กรผู้บริโภค
วันพฤหัสบดีที่ 21 มิถุนายน 2561
ร่าง พ.ร.บ.สภาองค์กรผู้บริโภค
รัฐบาลอนุมัติร่าง พ.ร.บ.สภาองค์กรผู้บริโภคแห่งชาติ
อาทิตย์ที่ 17 มิ.ย.61
ร่าง พ.ร.บ.สภาองค์กรผู้บริโภค
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.สภาองค์กรผู้บริโภคแห่งชาติ กําหนดให้มีการจัดตั้งสภาองค์กรผู้บริโภคประกอบด้วยตัวแทนผู้บริโภค จํานวน 10 คน และผู้เชี่ยวชาญเฉพาะด้าน เช่น ด้านยา ด้านอสังหาริมรัพย์ และด้านอื่น ๆ คอีก 9 คน ทําหน้าที่พิทักษ์สิทธิของผู้บริโภค เป็นตัวแทนประสานกับหน่วยงานรัฐเพื่อเรียกร้องสิทธิ เฝ้าระวังสินค้าและบริการที่มีปัญหา พร้อมทั้งคอยแจ้งข่าวสาร เตือนภัยสินค้าหรือบริการที่อาจสร้างความเสียหายแก่ประชาชน เป็นต้น พร้อมทั้งตั้งสํานักงานคณะกรรมการสภาองค์กรผู้บริโภค เป็นองค์กรอิสระ ทํางานควบคู่ไปกับสํานักงานคณะกรรมการคุ้มครองผู้บริโภคที่เป็นองค์กรภาครัฐ เพื่อให้ประชาชนได้รับความคุ้มครองจากการใช้สินค้าและบริการอย่างเป็นธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “Thailand 4.0 and the Transformation to the Digital Era ประเทศไทย 4.0 และการเปลี่ยนผ่านสู่ยุคดิจิทัล”
วันอาทิตย์ที่ 20 พฤษภาคม 2561
รมว.ดิจิทัลฯ ปาฐกถาพิเศษหัวข้อ “Thailand 4.0 and the Transformation to the Digital Era ประเทศไทย 4.0 และการเปลี่ยนผ่านสู่ยุคดิจิทัล”
รมว.ดิจิทัลฯ
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p4 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ปาฐกถาพิเศษหัวข้อ “Thailand 4.0 and the Transformation to the Digital Era ประเทศไทย 4.0 และการเปลี่ยนผ่านสู่ยุคดิจิทัล” ในการฝึกอบรมหลักสูตร Corporation Governance in Digital Era ให้กับกรรมการ (Board of Directors) จากหน่วยงานรัฐวิสาหกิจ กว่า 60 คน โดยมูลนิธิสถาบันวิจัยนโยบายเศรษฐกิจการคลัง (มูลนิธิ สวค.) จัดขึ้น เพื่อเสริมสร้างสมรรถนะให้กับกรรมการซึ่งมีหน้าที่ในการกํากับดูแลการบริหารองค์ภายใต้ยุคแห่งการเปลี่ยนผ่านด้านเทคโนโลยี และพัฒนาทักษะความรู้ความสามารถในการขับเคลื่อนรัฐวิสาหกิจ เพื่อดําเนินการเปลี่ยนแปลงให้สอดคล้องกับการดําเนินงานตามนโยบายของรัฐบาล อีกทั้งยังตระหนักถึงความสําคัญของการพัฒนาองค์กรให้เป็นองค์กรคุณธรรม มีระบบการกํากับดูแลกิจการ และการปฏิบัติหน้าที่ให้เป็นไปตามหลักการกํากับดูแลกิจการที่ดี เพื่อนําไปสู่การพัฒนาประเทศอย่างยั่งยืน ทั้งนี้ การใช้เทคโนโลยีดิจิทัลเพื่อเพิ่มประสิทธิภาพ และสร้างมูลค่าเพิ่มทางเศรษฐกิจถือเป็นการพัฒนาเชิงเทคนิค ซึ่งต้องควบคู่กับการพัฒนาในมิติเชิงสังคม รวมถึงการสร้างบุคลากรและองค์กรให้มีคุณธรรม มีความรับผิดชอบต่อสังคม เพื่อให้หน่วยงานรัฐวิสาหกิจ ซึ่งเป็นองค์กรต้นแบบที่มีลักษณะการทํางานแบบร่วมลงทุนระหว่างภาครัฐและเอกชน สามารถขับเคลื่อนประเทศและองค์กรได้อย่างประสบความสําเร็จในยุคแห่งการเปลี่ยนผ่านทางเทคโนโลยีดิจิทัล และผลักดันสู่นโยบายประเทศไทย 4.0 และคนไทย 4.0 เมื่อวันที่ 18 พฤษภาคม 2561 ณ โรงแรมแกรนด์ เมอร์เคียว ฟอร์จูน ถนนรัชดาภิเษก เขตดินแดง กรุงเทพฯ
**********************************
รัฐบาลไทย-ข่าวทำเนียบรัฐบาล-“ยธ. พิจารณาการจัดการเรื่องราวร้องทุกข์”
วันพุธที่ 3 มกราคม 2561
“ยธ. พิจารณาการจัดการเรื่องราวร้องทุกข์”
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการจัดการเรื่องราวร้องทุกข์ ประจํากระทรวงยุติธรรม ครั้งที่ ๓/๒๕๖๑
ในวันพุธที่ ๓ มกราคม ๒๕๖๑ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการจัดการเรื่องราวร้องทุกข์ ประจํากระทรวงยุติธรรม ครั้งที่ ๓/๒๕๖๑
โดยมีคณะกรรมการผู้ทรงคุณวุฒิ ผู้แทนหัวหน้าส่วนราชการและเจ้าหน้าที่ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
เพื่อพิจารณาผลการดําเนินการตามมติที่ประชุมคณะกรรมการ จํานวน ๒ เรื่อง
และพิจารณาเรื่องร้องทุกข์ของส่วนราชการในสังกัดกระทรวงยุติธรรม จํานวน ๒ เรื่อง
รวมทั้ง พิจารณาการจัดทํามาตรฐานการรับเรื่องราวร้องทุกข์และผังกระบวนงานร้องทุกข์ของกระทรวงยุติธรรม
โอกาสนี้ปลัดกระทรวงยุติธรรมได้เน้นย้ําให้ส่วนราชการ
ในสังกัดกระทรวงยุติธรรม
ร่วมกันจัดวางระบบการรับเรื่องราวร้องทุกข์ ทั้งในส่วนกลางและส่วนภูมิภาค
ให้มีรูปแบบและแนวทางที่เป็นไปในทิศทางเดียวกัน
เพื่อเป็นมาตรฐานในการรับเรื่องราวร้องทุกข์ ซึ่งจะสามารถอํานวยความสะดวกและ
เป็นประโยชน์ต่อประชาชนมากยิ่งขึ้น
นอกจากนี้จะต้องมีการติดตามผลการรับเรื่องราวร้องทุกข์ของประชาชนทั้งในส่วนกลางและส่วนภูมิภาค
รวมทั้งประมวลสถานการณ์ที่ประชาชนไม่ได้รับความเป็นธรรมให้ทราบด้วย
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานแถลงข่าว “ผลการสำรวจสถานการณ์เด็กและสตรีในประเทศไทย (MICS 5)”
วันพฤหัสบดีที่ 30 มีนาคม 2560
รมว.ดิจิทัลฯ เป็นประธานแถลงข่าว “ผลการสํารวจสถานการณ์เด็กและสตรีในประเทศไทย (MICS 5)”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานแถลงข่าว “ผลการสํารวจสถานการณ์เด็กและสตรีในประเทศไทย (MICSf5)” ซึ่งสํานักงานสถิติแห่งชาติ โดยการสนับสนุนหลักจากองค์การยูนิเซฟ ได้ดําเนินการสํารวจสถานการณ์เด็กและสตรีในประเทศไทย (Multiple Indicators Cluster Survey : MICS) จัดเก็บข้อมูลเกี่ยวกับเด็กและสตรีในด้านต่างๆ เช่น สุขภาพ พัฒนาการ การศึกษา และการคุ้มครองเด็ก จากครัวเรือนกว่า 28,000 แห่งทั่วประเทศ ระหว่างเดือนพฤศจิกายน 2558 ถึงเดือนมีนาคม 2559 ปรากฏข้อมูลที่แสดงให้เห็นถึงความก้าวหน้าด้านเด็กและสตรีหลายด้าน เช่น อัตราการจดทะเบียนเกิด ร้อยละ 99 อัตราการใช้น้ําดื่มจากแหล่งน้ําที่สะอาด ร้อยละ 98 อัตราการเข้าเรียนในระดับชั้นประถมศึกษา ร้อยละ 95 ทั้งนี้ ความเป็นอยู่ของเด็กและสตรีในประเทศไทยได้รับการพัฒนาไปมากในช่วงหลายสิบปีที่ผ่านมา แต่ในขณะเดียวกัน ผลสํารวจครั้งนี้ได้ตอกย้ําความเป็นอยู่ที่แตกต่างกันโดยสิ้นเชิงของเด็กกลุ่มต่างๆ ซึ่งขึ้นอยู่กับพื้นที่ที่เด็กอาศัยอยู่ ชาติพันธุ์ของเด็ก รายได้ของครอบครัว และระดับการศึกษา ความไม่เท่าเทียมกัน ถือเป็นเรื่องที่ต้องได้รับการแก้ไขอย่างจริงจังและเร่งด่วน ณ ห้องกรุงเทพ 2 โรงแรมเซ็นทาราแกรนด์ เซ็นทรัลพลาซ่า ลาดพร้าว กรุงเทพฯ เมื่อวันที่ 27 มีนาคม 2560
*************************
รัฐบาลไทย-ข่าวทำเนียบรัฐบาล-นายกรัฐมนตรีย้ำ ทุกฝ่ายที่เกี่ยวข้องดูแลอำนวยความสะดวกในการเดินทางให้กับประชาชนอย่างต่อเนื่องตลอดทั้งปี
วันอังคารที่ 10 เมษายน 2561
นายกรัฐมนตรีย้ํา ทุกฝ่ายที่เกี่ยวข้องดูแลอํานวยความสะดวกในการเดินทางให้กับประชาชนอย่างต่อเนื่องตลอดทั้งปี
พ.อ. อธิสิทธิ์ฯ ผู้ช่วยโฆษกประจําสํานักนายกรัฐมนตรี ระบุนายกรัฐมนตรีย้ําทุกฝ่ายที่เกี่ยวข้องดูแลความปลอดภัยและอํานวยความสะดวกในการเดินทางให้กับประชาชนอย่างต่อเนื่องตลอดทั้งปีไม่ใช่เฉพาะในช่วงเทศกาลต่าง ๆ เท่านั้น
วันนี้ (10 เม.ย. 61 ) เวลา 14.10 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอก อธิสิทธิ์ ไชยนุวัติผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีเน้นย้ําและให้ความสําคัญเกี่ยวกับการอํานวยความสะดวกและความปลอดภัยในการเดินทางให้กับประชาชนช่วงเทศกาลสงกรานต์ว่า การอํานวยความสะดวกดังกล่าวควรดําเนินการอย่างต่อเนื่องไม่ใช่เฉพาะในช่วงเทศกาลต่าง ๆ ที่มีวันหยุดยาวเท่านั้น แต่ขอทุกคนให้ความสําคัญในเรื่องดังกล่าวตลอดทั้งปี เนื่องจากสถิติตัวเลขของประเทศไทยพบว่ายังมีการเกิดอุบัติเหตุทางถนนบ่อยครั้งตลอดทั้งปี
นอกจากนี้ นายกรัฐมนตรี ได้ขอบคุณเจ้าหน้าที่ที่เกี่ยวข้องทุกคนที่เสียสละดูแลและอํานวยความสะดวกให้กับประชาชนในช่วงวันหยุดยาว และขอให้ประชาชนทุกคนความร่วมมือกับเจ้าหน้าที่ที่ปฏิบัติหน้าที่ในช่วงเวลาดังกล่าวเพื่อให้การดูแลความปลอดภัยและการอํานวยความสะดวกต่าง ๆ เป็นไปด้วยความเรียบร้อยมีประสิทธิภาพและเกิดประโยชน์ต่อประชาชนโดยรวมด้วย
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ให้การต้อนรับเอกอัครราชทูตราชอาณาจักรกัมพูชาประจำประเทศไทยในโอกาสเข้าเยี่ยมคารวะเพื่อกระชับความร่วมมือของทั้งสองประเทศ
วันจันทร์ที่ 11 ธันวาคม 2560
รัฐมนตรีว่าการกระทรวงมหาดไทย ให้การต้อนรับเอกอัครราชทูตราชอาณาจักรกัมพูชาประจําประเทศไทยในโอกาสเข้าเยี่ยมคารวะเพื่อกระชับความร่วมมือของทั้งสองประเทศ
รมว.มหาดไทย ให้การต้อนรับเอกอัครราชทูตราชอาณาจักรกัมพูชาประจําประเทศไทยในโอกาสเข้าเยี่ยมคารวะเพื่อกระชับความร่วมมือของทั้งสองประเทศ
เมื่อวันที่ 7 ธันวาคม 2560 เวลา 14.30 น. ณ ห้องรับรองกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ H.E. Mr. Long Visalo เอกอัครราชทูตราชอาณาจักรกัมพูชาประจําประเทศไทย ในโอกาสเข้าเยี่ยมคารวะ เพื่อหารือการพัฒนาความสัมพันธ์และความร่วมมือระหว่างไทย – กัมพูชาให้แน่นแฟ้นในทุกมิติ อันจะนํามาซึ่งผลประโยชน์ร่วมกันระหว่างประเทศทั้งสอง
โอกาสนี้ H.E. Mr. Long Visalo เอกอัครราชทูตราชอาณาจักรกัมพูชาประจําประเทศไทย ได้แสดงความยินดีที่ได้มีโอกาสเข้าเยี่ยมคารวะรัฐมนตรีว่าการกระทรวงมหาดไทย พร้อมทั้งชื่นชมความสัมพันธ์อันดีของทั้งสองประเทศที่มีความสัมพันธ์อันแน่นแฟ้นเสมอมา มีการแลกเปลี่ยนการเยือนและกระชับความสัมพันธ์เพื่อพัฒนาความร่วมมืออย่างต่อเนื่อง ทั้งในเรื่องการประชุมคณะผู้ว่าราชการจังหวัดชายแดนไทย-กัมพูชา ครั้งที่ 6 ระหว่างวันที่ 23 – 25 สิงหาคม 2560 ณ กรุงพนมเปญ ราชอาณาจักรกัมพูชา การสนับสนุนการก่อสร้างสะพานหนองเอี่ยน –สตึงบท ระหว่างอําเภออรัญประเทศ จังหวัดสระแก้ว กับเมืองปอยเปต จังหวัดบันเตียเมียนเจย เพื่อส่งเสริมการค้าการลงทุน การป้องกันและปราบปรามการลักลอบตัดไม้พะยูง การแก้ไขปัญหายาเสพติด และโครงการความช่วยเหลือด้านการศึกษา เป็นต้น และได้เน้นย้ําถึงการรักษาความสัมพันธ์อันดีระหว่างไทยและกัมพูชา ความร่วมมือในการเปิด/ยกระดับจุดผ่านแดนเพิ่มเติมระหว่างกันการปฏิบัติตามความตกลงว่าด้วยการข้ามแดนระหว่างประเทศทั้งสองรวมถึง การพัฒนาความร่วมมือด้านการก่อสร้างทางรถไฟเชื่อมโยงไทย – กัมพูชา ความร่วมมือด้านพลังงาน และความร่วมมือด้านการเกษตร
พลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้กล่าวแสดงความขอบคุณ H.E. Mr. Long Visalo เอกอัครราชทูตราชอาณาจักรกัมพูชาประจําประเทศไทย และคณะที่ได้ให้เกียรติเดินทางมาเยือนกระทรวงมหาดไทย พร้อมทั้ง แสดงความขอบคุณกัมพูชาในการเป็นเจ้าภาพ และให้การต้อนรับอย่างอบอุ่นด้วยบรรยากาศแห่งมิตรไมตรีสําหรับการประชุมคณะผู้ว่าราชการจังหวัดชายแดนไทย – กัมพูชา ครั้งที่ 6 ที่ผ่านมา รวมทั้งรู้สึกยินดีเป็นอย่างยิ่งที่มีโอกาสได้แลกเปลี่ยนการหารือในประเด็นต่าง ๆ โดยรัฐมนตรีว่าการกระทรวงมหาดไทยมีความตั้งใจที่จะสานต่อความร่วมมือกับราชอาณาจักรกัมพูชาอย่างใกล้ชิด สําหรับประเด็นที่เอกอัครราชทูตราชอาณาจักรกัมพูชาประจําประเทศไทย ได้มีการหยิบยกระหว่างการหารือนั้น กระทรวงมหาดไทยมีความยินดีและพร้อมสนับสนุนการพัฒนาความร่วมมืออย่างเต็มที่ โดยจะนําประเด็นต่าง ๆ ไปหารือกับหน่วยงานที่เกี่ยวข้องเพื่อผลักดันให้เกิดผลเป็นรูปธรรม ต่อไป.
ครั้งที่ 190/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-“ยุติธรรม” วางแนวทางพัฒนาอาชีพผู้กระทำผิดอย่างยั่งยืน
วันอังคารที่ 2 ตุลาคม 2561
“ยุติธรรม” วางแนวทางพัฒนาอาชีพผู้กระทําผิดอย่างยั่งยืน
เป็นประธานการประชุมหารือเพื่อกําหนดแนวทางการทํางานของคณะทํางานพัฒนาอาชีพ ผู้กระทําผิดอย่างยั่งยืน (THE HERO) ครั้งที่ ๒/๒๕๖๑
ในวันอังคารที่ ๒ ตุลาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายนิมิต ทัพวนานต์ ผู้ช่วยปลัดกระทรวงยุติธรรม
เป็นประธานการประชุมหารือเพื่อกําหนดแนวทางการทํางานของคณะทํางานพัฒนาอาชีพ
ผู้กระทําผิดอย่างยั่งยืน (THE HERO) ครั้งที่ ๒/๒๕๖๑
โดยมี ผู้แทนจากกรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์
พร้อมด้วยผู้แทนจากภาคเอกชน เข้าร่วมประชุม ฯ
เพื่อพิจารณาแนวทางการพัฒนาศักยภาพบุคลากรด้านการส่งเสริมอาชีพแก่ผู้กระทําผิด
โดยผู้แทนจากภาคเอกชนได้ชี้แจงเนื้อหาที่จะถ่ายทอดให้แก่เจ้าหน้าที่และผู้พ้นโทษจากทั้ง ๓ กรม
อันเป็นหลักสูตรที่เพิ่มศักยภาพให้กับผู้เข้าร่วมโครงการ THE HERO FOOD ACADEMY ซึ่งผู้แทน
ภาคเอกชน เรียกว่า วงล้อ ๖ ด้าน โดยเป็นเนื้อหาที่ผู้แทนภาคเอกชนได้รวบรวมขึ้นจากประสบการณ์
ซึ่งเป็นเนื้อหาที่จําเป็นสําหรับผู้ที่ต้องการริเริ่มดําเนินธุรกิจทางอาหาร
ทั้งนี้ ที่ประชุมได้มีมติให้มีการจัดตั้งทีมขึ้น ๓ ทีม ที่จําเป็นต่อการดําเนินโครงการ ได้แก่
๑. ทีม recipe ๒. ทีม branding ๓. ทีม operation
โดยที่ประชุมขอให้ทั้ง ๓ กรมส่งรายชื่อเจ้าหน้าที่ ทั้ง ๓ ทีม มายังกระทรวงยุติธรรม
นอกจากนี้ อาจมีการแต่งตั้งคณะทํางานเพื่อดําเนินโครงการ THE HERO FOOD ACADEMY ต่อไป